આ જ રીતે ગૃહ વિભાગના અધિક મુખ્ય સચિવ પી.કે. તનેજા પણ ડી.જી. કોન્ફરન્સનું આમંત્રણ ન હોવાનો અફસોસ વ્યક્ત કરતા નજરે પડતા હતા, જ્યારે વડાપ્રધાનના અંગત ગણાતા કે.કૈલાસનાથન પણ વડાપ્રધાનને મળવા જઈ શક્યા ન હતા. જોકે તેઓ સ્થાનિક સ્વરાજ્યની ચૂંટણીના પરિણામના દિવસે જ દિલ્હીમાં વડાપ્રધાનને મળ્યા હોવાથી તેમના ચહેરા પર અફસોસ ઓછો, પરંતુ ગુજરાતના પ્રધાનોથી વડાપ્રધાન દૂર કેમ રહ્યા તેનું કારણ જાણતા હોય તેવું રહસ્યમય હાસ્ય ચોક્કસ દેખાતું હતું.